Source: https://hitelesmozgalom.eoldal.hu/cikkek/birosag/junius-16.-an-jogegysegi-dontest-hoz-majd-a-kuria.html
Timestamp: 2019-12-14 10:52:04+00:00

Document:
HITELES MOZGALOM - Bíróság - Június 16.-án jogegységi döntést hoz majd a Kúria
Június 16.-án jogegységi döntést hoz majd a Kúria
- kékkel bemásoltam a hivatkozott részt, a vastagított kiemelés tőlem -
A Kúria Elnöke mint a jogegységi tanács elnöke, június 3-án a deviza alapú fogyasztói kölcsönszerződések egyes rendelkezéseinek – a 6/2013.PJE által el nem bírált – tisztességtelensége tárgyában a joggyakorlat továbbfejlesztése érdekében folytatandó jogegységi eljárásban 2014. június 16. napjára összehívta a Kúria Polgári Kollégiumának mint jogegységi tanácsnak a nem nyilvános ülését.
A folytatódó jogegységi eljárásban a jogegységi tanácsnak a következő kérdésekben kell állást foglalnia:
1) A deviza alapú fogyasztói kölcsönszerződés, mint szerződéstípus tisztességtelen-e annak következtében, hogy az árfolyamkockázatot – kedvezőbb kamat ellenében – korlátozás nélkül a fogyasztó viseli (6/2013. PJE határozat 2. f. pont)?
2) A pénzügyi intézmény által az árfolyamkockázattal kapcsolatban adott téves (ellentmondásos, hiányos, illetve a valóságnak nem megfelelő) tájékoztatás eredményezheti-e – az átláthatóság hiánya következtében – a szerződés árfolyam kockázatra vonatkozó rendelkezéseinek a tisztességtelenségét (6/2013. PJE 3. pontjához tartozó indokolás 4. bekezdése)?
3) Az egyoldalú szerződésmódosítást lehetővé tevő szerződési feltétel mikor felel meg az átláthatóság követelményének (6/2013. PJE határozat 6 pont)?
5) A Kásler-ügyben, június 3-án a Kúria öt tagú ítélkező tanácsa által meghozott határozat folytán a jogegységi tanácsnak döntenie kell a korábban Gfv.VII.30.078/2013. számon meghozott és elvi határozatként (EBH.2013.G.10.) közzétett határozat elvi bírósági határozatként való fenntartásának a megszüntetéséről.
http://www.lb.hu/hu/elvhat/102013-szamu-gazdasagi-elvi-hatarozat
http://www.lb.hu/hu/sajto/tajekoztato
Négy elemzést küldtünk a Kúriának májusban. Ezekben ezekre a pontokra is kitértünk. Mind a négyben kértük konferencia megtartását civilek bevonásával (ugye emlékeztek, volt már ilyen). Jobban jártak volna a konferenciával, mert így lehet, hogy tovább égetik magukat...
Mert valljuk be, elég égő ha a valóságnak nem megfelelő döntést hoznak, mely logikával, számtannal, tényekkel cáfolható.
Az is égő, ha a PITEE per után hozott elvi határozatot megszüntetik. Égő mert a Kásler per már akkor is ismert volt a számukra. Csak a vak nem látta, hogy van egy költség mely mögött nincs devizaváltás, nincs szolgáltatás és ráadásul becsapták a fogyasztókat azzal, hogy ezt a költséget eltitkolták a bankok. Arról most ne is beszéljünk, hogy a perbe fogott bank a költséget duplájára emelte és az emelés lehetőségét is kihagyta a szerződésből.
Ha nincs konferencia, hát nincs konferencia.
Mi figyelni fogunk és elemezni...
Minden csúsztatást, minden valótlanságot, minden félremagyarázást be fogunk mutatni
A négy elemzésünk fel van töltve erre a honlapra, nem nehéz megtalálni...

References: Bíróság 
 Kúria

 Kúria

 Kúria 
 Kúria 
 Kúria